open-index/open-wikipedia-markdown huggingface dataset:
VM i friidrett 2009 – Maraton kvinner

Øvelsen **Maraton damer** ved VM i friidrett 2009 fant sted 23. august i Berlin, Tyskland.

__NOTOC__
## Rekorder

## Medaljevinnere

## Resultater

}||align=left| Magdaliní Gazéa ||align=left|  ||  || DQ
|-
| ||align=left| Maria Zeferina Baldaia ||align=left|  ||  || DNF
|-
| ||align=left| Robe Guta ||align=left|  ||  || DNF
|-
| ||align=left| Ulrike Maisch ||align=left|  ||  || DNF
|-
| ||align=left| Luminita Zaituc ||align=left|  ||  || DNF
|-
| ||align=left| Yeoryía Abatzídou ||align=left|  ||  || DNF
|-
| ||align=left| Helena Loshanyang Kirop ||align=left|  ||  || DNF
|-
| ||align=left| Victoria Poludina ||align=left|  ||  || DNF
|-
| ||align=left| Lee Sun-Young ||align=left|  ||  || DNF
|-
| ||align=left| Dulce María Rodríguez ||align=left|  ||  || DNF
|-
| ||align=left| Luvsanlkhundeg Otgonbayar ||align=left|  ||  || DNF
|-
| ||align=left| Clara Morales ||align=left|  ||  || DNS
|-
| ||align=left| Luminita Talpos ||align=left|  ||  || DNS
|}

**Forklaring**:  CR = Mesterskapsrekord, DNF = Fullførte ikke, DNS = Startet ikke, NR = Nasjonsrekord, PB = Personlig rekord, SB = Årsbeste

### Mellomtider
Cullen Jones

**Cullen Andrew Jones** (født 1984) er en amerikansk svømmer som under sommer-OL i Beijing var med på å vinne gull på 4x100&nbsp;m fri stafett for USA. Jones ble født i bydelen The Bronx, i New York, men flyttet til Irvington i New Jersey, mens han gikk på grunnskolen.

Jones lærte seg å svømme etter at han ble reddet etter et at han mistet baderingen i en sklie ved bassenget i Dorney Park og Wildwater Kingdom da han var fem år gammel.

## Referanser


## Eksterne lenker
* 
*
Ekspertise

**Ekspertise** (fra fransk: *expertise*) er et begrep for sakkunnskap og fagkunnskap.

Ekspertise er eksempelvis en prosess som går ut på å utvikle kognitive skjemaer som hjelper å kode inn informasjon til meningsfulle mønstre. En ekspert forventes ha en rekke slike kognitive skjemaer innenfor det området vedkommende er ekspert. Det som gir vedkommende økt ekspertise i forhold til andre er at når vedkommende møter et problem, har vedkommende kognitive skjemaer som kan løse problemet.

Ekspertise er også den kunnskap om et emne man forventer at en ekspert har. Det er et uttrykk for den samlede mengde kunnskap en person (ekspert) har på et område. I begrepet ligger en forventning om et høyt kvalitativt nivå på det aktuelle området. Således forventes det at en psykolog har mer ekspertise innen psykologi enn en ikke-psykolog. En person har ikke ekspertise i kraft av sin tittel, men i kraft av den kompetanse vedkommende fremviser til enhver tid.

## Referanser
McGill University

**McGill University** er et offentlig universitet i Montréal i Canada, institusjonen har om lag 7 300 ansatte og 40&nbsp;000 studenter. 

Av universitetets ulike sportsaltiviteter er særlig ishockeylaget **McGill Redmen** kjent. Studenter fra universitetet var aktive for å få etablert en ishockeyarena i byen, og 3. mars 1875 åpnet Victoria Skating Rink. I 1877 ble universitetets eget ishockeylag stiftet, og dette er dermed blant de eldste ishockeylag i verden.

Laget deltok i ishockeyturneringene ved Montreal Winter Carnival fra 1883, og var med på å stifte Amateur Hockey Association of Canada i 1886.

Universitetet har i dag både et damelag og et herrelag. Lagene spiller på universitetets egen arena McConnell Arena. Herrelaget har vunnet mesterskap i 1883, 1903, 1905, 1912, 1918, 1921, 1930, 1931, 1933, 1934, 1935, 1936, 1937, 1938, 1939, 1946, 2006, 2008, 2009, 2010, 2011 og 2012, herunder det nasjonale universitetsmesterskapet i 2013. Damelaget har vunnet mesterskap i 1985, 2003, 2006, 2007, 2008, 2009 og 2010.

## Referanser


## Eksterne lenker
*
Domkirken i Reykjavík

**Domkirken i Reykjavík** (isl: *Dómkirkjan*) ligger i gamlebyen i sentrum av den islandske hovedstaden. Den ble bygget i 1787 og er sete for den lutherske biskopen på Island. I 1847 ble katedralen gjenreist, og inneholder bl.a. en døpefont lagd og donert av billedhuggeren Bertel Thorvaldsen til hans islandske fars land.

## Referanser


## Eksterne lenker
*
VM i friidrett 2009 – Stavsprang kvinner

Øvelsen **Stavsprang kvinner** ved **[[VM i friidrett 2009]]** ble avholdt på Olympiastadion i Berlin mellom 15. august og 17. august.

Norge var ikke representert i øvelsen.

## Medaljevinnere

## Rekorder

## Program

## Resultater
### Kvalifisering
Kvalifisering: Kvalifikasjonskrav for direktekvalifisering var 4,60 m eller de 12 utøverne med best resultat gikk videre til finalen.

### Finale

## Eksterne lenker
* Stavsprang-resultater. IAAF. Besøkt 16. august 2009.
Heimaey stavkirke

**Heimaey stavkirke** er en stavkirke som ligger på Heimaey i Vestmannaeyjar på Island.

Kirken stod ferdig 30. juli 2000, og var en gave fra Norge til Island i forbindelse med tusenårsjubileet for den første kirken som ble bygd på Island av Olav Tryggvason i år 1000.

Den eldste, kjente kirken på Island var en stolpekirke og ikke en stavkirke. Den ble bygd nord i havnen av Hjalte og Gissur, to av Olav Tryggvasons menn. Denne kirken finnes ikke lenger, på samme måte som mange andre kirker fra samme periode. Noen av disse skal ha vært større enn de kirkene som finnes i Norge i dag. 

Holtålen stavkirke fra 1170 ble brukt som modell for kirken, denne står nå på Trøndelag Folkemuseum på Sverresborg i Trondheim. 

Heimaey stavkirke ble bygd i Lom i Norge, deretter fraktet med båt til Island og bygd opp igjen der. Den har en rekonstruksjon av Olavsfrontalet fra Nidarosdomen, som sies å ha originalt vært i nettopp den kirken stavkirken er bygd etter.  

## Eksterne lenker
* Notat med bilde hos NIKU - Norsk Institutt for Kulturminneforskning
* Kirke-, undervisnings- og forskningsdepartementet – Pressemelding ifm. overrekkelsen av kirken
Kehl

**Kehl** er en tysk by ved siden av Rhinen og den fransk-tyske grensen i delstaten Baden-Württemberg. I 2007 hadde Kehl 34 747 innbyggere. Byens ligger i umiddelbar nærhet til Strasbourg i Frankrike, og bybusser i Strasbourg har linjer til Kehl. I 2009 ble NATO-toppmøtet holdt i Kehl og Strasbourg.

## Bilder

Blick_auf_Kehl.jpg|Utsikt over Kehl fra tårnet Weißtannenturm
Kehl_-_Rathaus.jpg|Rådhuset
Kehl.jpg|Kasernenplatz


## Referanser


## Eksterne lenker
*
Coca Cola GM

**Coca Cola GM** er det øverste nivået for fotball i Grønland. Coca Cola GM har blitt arrangert siden 1958, fra 1971 av det grønlandske fotballforbundet.

Coca Cola GM er ingen vanlig liga der man spiller for å oppnå plasseringer på en tabell, men Coca Cola GM består hovedsakelig av utslagsrunder. Den første delen av Coca Cola GM består av kamper mellom lag som er nær hverandre geografisk, en såkalt lokal fase, der vinneren går videre til neste fase som innebærer møter mellom lag innenfor bestemte regioner. Finalistene spiller i den siste fasen av Coca Cola GM, der lagene deles opp i to grupper á fire lag.

Coca Cola GMs mestvinnende klubb er Nagdlunguaq-48.

## Deltakerklubber 2007

## Finalen 2008
### Gruppe 1
*SAK
*Nagdlunguaq-48
*Kugsak-45
*FC Malamuk

### Gruppe 2
*Kissaviarsuk 1933
*B-67
*Eqaluk-54
*Eqaluk-56

## Tidligere vinnere

*1971: Tupilakken 41
*1972: Grønlands Seminarius Sportklub
*1973: Grønlands Seminarius Sportklub
*1974: Siumut Amerdlok Kunuk
*1975: Grønlands Seminarius Sportklub
*1976: Grønlands Seminarius Sportklub
*1977: Nagdlunguaq-48
*1978: Nagdlunguaq-48
*1979: Christanshåb Idraetsforening 70
*1980: Nagdlunguaq-48
*1981: Nuuk Idrætslag
*1982: Nagdlunguaq-48
*1983: Nagdlunguaq-48
*1984: Nagdlunguaq-48
*1985: Nuuk Idrætslag
*1986: Nuuk Idrætslag
*1987: Kissaviarsuk 1933
*1988: Nuuk Idrætslag
*1989: Kagssagssuk
*1990: Nuuk Idraetslag
*1991: Kissaviarsuk 1933
*1992: Aqigssiaq
*1993: B-67
*1994: B-67
*1995: Kugssak
*1996: B-67
*1997: Nuuk Idraetslag 
*1998: Kissaviarsuk 1933
*1999: B-67
*2000: Nagdlunguaq-48
*2001: Nagdlunguaq-48
*2002: Kugssak
*2003: Kissaviarsuk 1933
*2004: FC Malamuk
*2005: B-67
*2006: Nagdlunguaq-48 
*2007: Nagdlunguaq-48 
*2008: B-67
*2009: G-44
*2010: B-67
K.u.k.

**K.u.k.** er en forkortelse for **kaiserlich und königlich**, tysk for keiserlig og kongelig. Den uttales på tysk med konjuksjonen *und* («og»)  [], og ble brukt fra 1867 til 1918 i dobbeltmonarkiet Østerrike-Ungarn. Keiseren av Østerrike var i denne perioden også konge av Ungarn, og dermed oppsto den dobbelte tittelen for de to landene som var i realunion med hverandre.

Forfatteren Robert Musil skapte på grunnlag av dette et nytt begrep om Østerrike-Ungarn, nemlig «Kakanien», ettersom bokstaven «k» på tysk uttalles «ka».

## Se også
* Kaiserlich-königlich (K.k.)
## Referanser
Fra 4 til 70

***Fra 4 til 70*** er det tredje studioalbumet fra den norske popsangeren Inger Lise Rypdal, utgitt høsten 1973 på plateselskapet Talent. Albumet mottok Norges første platinaplate og lå 23 uker på VG-lista i 1974 med andreplass som beste plassering.

Hele seks sanger fra albumet var inne på Norsktoppen: «I mitt liv», «Denne gården», «En spennende dag for Josefine», «Sangen han sang var min egen», «Nyforelsket 70 år» og «Regn».

To singler gikk også inn på VG-lista: «I mitt liv» i sju uker i 1973 med sjetteplass som beste plassering, og «En spennende dag for Josefine» i 22 uker i 1974 med førsteplass som beste plassering. 

## Sporliste
# «Regn» («Rain») (2:21)
# «Anna» («Delta Dawn») (2:37)
# «Vi gjør et nytt forsøk» («Who Knows, Perhaps Maybe»)   (3:04)
# «En spennende dag for Josefine»  (3:42)
# «I mitt liv» («Eres tú»)  (3:50)
# «Han er overalt»  (2:11)
# «Denne gården» («Union Silver»)   (3:57)
# «Hva skal det tjene til» («Change It All»)   (3:12)
# «Nyforelsket 70 år»  (2:30)
# «Daniel»  (3:41)
# «How Can I Be Sure»  (3:13)
# «Sing Along» (med Maj Britt Andersen)  (3:40)
# «Sangen han sang var min egen» («Killing Me Softly With His Song»)   (4:56)

## Eksterne lenker
*
Landakotskirkja

**Landakotskirkja** («Landakotkirken»), egentlig *Basilika Krists konungs*, er domkirken til den katolske kirken på Island. Den er som regel referert til som *Dómkirkja Krists konungs*. Landakotskirkja ligger i den vestlige delen av Reykjavík, på eiendommen Landakot. Den har et spesielt flatt tak, i motsetning til de vanlige kirketårnene.

## Historie
De første katolske prestene som ankom Island etter reformasjonen var franskmennene Bernard Bernard og Jean-Baptiste Baudoin. De kjøpte gården Landakot i Reykjavík, og bosatte seg der tidlig på 1800-tallet. De bygde et lite kapell i 1864. Et par år senere ble en liten trekirke reist ved *Túngata* (gate i Reykjavik), nær Landakot. 

Etter første verdenskrig så islandske katolikker behovet for å bygge en større kirke til det økende antallet katolikker. De besluttet å bygge en neo-gotisk kirke, og ga oppgaven til arkitekten Guðjón Samuelsson. Etter flere års bygging ble Landakotskirkja endelig innviet 23. juli 1929. Det var den største kirken i Island på den tiden. 

I dag er Landakotskirkja et tydelig landemerke i vestlige Reykjavík. Den eneste katolske skolen på Island, Landakotsskóli, ligger i nærheten.

## Referanser
Shanghaikommunikéet

**Shanghaikommunikéet** (fullt navn på engelsk: *The Joint Communiqué of the United States of America and the People's Republic of China*) var et viktig diplomatisk dokument undertegnet av USA og Folkerepublikken Kina den 27. februar 1972 under president Richard Nixons besøk til Kina. Dokumentet framholdt at det var i alle nasjoners interesse at USA og Kina arbeidet seg frem til normalisering av sine relasjoner. Selve normaliseringen var ikke et fullbyrdet faktum før ved *[[Joint Communiqué on the Establishment of Diplomatic Relations]]* syv år etter.

USA og Kina var også enige om at verken de eller noen annen makt skulle søke hegemoni i Asia-Stillehavet-regionen.  Dette var av særlig betydning for Kina, som hadde en lang og militarisert grense mot Sovjetunionen.

Med hensyn til Taiwans politiske status aksepterte USA i kommunikeet Ett-Kina-politikken (skjønt uten å slutte seg til Folkerepublikken Kinas versjon av dette politiske prinsipp), og gikk med på å skjære ned på sine militære installasjoner på Taiwan. Dette ble av Henry Kissinger betegnet som *[[konstruktiv ambivalens]]*. 

Kommunikeet uttrykte også ønsker om å utvide de to landenes økonomiske og kulturelle kontakter, men uten å nevne noe spesifikt i den regning.

## Eksterne lenker
* Tekst
White Swan Hotel

**White Swan Hotel** (kinesisk: 白天鵝宾馆; pinyin: *Báitiānébïnguǎn*) er et 28 etasjer høyt luksushotell i Liwandistriktet i Guangzhou i Folkerepublikken Kina. Det ligger på Shamianøya og rett inntil Perlefloden. 
 
## Eksterne lenker
* White Swan Hotel hjemmeside
Den stille gaten

***Dens stille gaten*** er det fjerde studioalbumet til den norske popsangeren Inger Lise Rypdal.

Utgitt høsten 1974 på plateselskapet Talent. Albumet lå ti uker på VG-lista i 1975 med 14.-plass som beste plassering.

I tittelsporet sammenfører hun Arne Paasche Aasens dikt «Den stille gaten» og Franz Schuberts «Die Forelle» til en legendarisk Norsktopp-slager. De to andre singlene fra albumet «Er det plass for oss alle» og «Etter 50 år» gikk også til topps på Norsktoppen.

Albumet inneholdt med unntak av en låt kun musikk skrevet av norske komponister og tekstforfattere.

## Sporliste
# «Den stille gaten»  (3:33)
# «Han kjente seg mye eldre»  (2:33)
# «Sol i desember»  (3:36)
# «Jeg kommer tilbake»  (4:20)
# «Etter 50 år»  (2:58)
# «That Gentle Touch»  (3:18)
# «Jeg har brent mine lys»  (3:17)
# «Rock-Ola (Jeg savner deg)»  (3:20)
# «Det beste jeg vet»  (2:36)
# «You Hurt Me Again»  (5:16)
# «Send ditt svar med vinden»  (3:35)
# «Er det plass for oss alle»  (2:46)

## Eksterne lenker
Viðeyjarkirkja

**Viðeyjarkirkja** er en kirke på øya Viðey på Island. Øya ligger like nord for Reykjavík. 

Kirken er bygd av stein, i perioden 1767-1774. Den danske arkitekten Georg David Anthon har tegnet kirken. Den ble viet i 1774, og er det nest eldste huset på Island som fortsatt står.
I Got Stung

**«I Got Stung»** er en amerikansk rock and roll-sang med melodi og tekst av Aaron Schroeder og David Hill, som ble gjort kjent av Elvis Presley.

Presley spilte den inn på singlen RCA Victor 47-7410 og 78-platen RCA Victor 20-7410 11. juni 1958. Den ble utgitt 21. oktober 1958. Produsent var Steve Sholes. 

Presley foretok innspillingen i RCA Studio B under et besøk i Nashville, mens han forberedte seg på å sette seil til Vest-Tyskland 

«I Got Stung» var utgitt på en dobbelt A-sidet plate med «One Night».

Den var én av et antall Elvis Presley-sanger som ble gjenutgitt i Storbritannia i 2005. «I Got Stung» finnes på en dobbel A-sideutgivelse med «One Night»

## Norsk versjon
Jan Paulsen har skrevet en humoristisk norsk tekst. På norsk bærer den tittelen «Aagot Stang» og handler om ei dame som veier mer enn ⅛ tonn. Vazelina Bilopphøggers har spilt inn sangen. Den ble utgitt på LP-platen *24 timers service* (Philips 6327&nbsp;026) i 1980. Produsent var Jan Paulsen. 

## Listeplasseringer

## Referanser
Jinjiang Hotel

**Jinjiang Hotel** er et av de mest luksuriøse hotellet i Shanghai i Folkerepublikken Kina. Det opprinnelige Jinjianghotellet går tilbake til 1930-årene og omfattet et kompleks av appartementer, butikker,  restauranter, haver og en felleshall. Frem til byggingen av hotellskyskrapere i 1980-årene og 1990-årene var dette hotellet ett av de beste i Shanghai. 

Da president Nixon besøkte Kina i 1972, bodde den amerikanske delegasjonen der. Shanghaikommunikéet ble undertegnet av USA og Kina her i 1972.

Hotellet ble renovert i 1998.
Ásólfsskálakirkja

**Ásólfsskálakirkja** er en kirke i Ásólfsskáli i Rangárvallasýsla (fylke). Ásólfsskáli ligger ca. 12 mil sydøst for Reykjavík.

Kirken tilhører *Holtsprestakall* (Holt prestegjeld) som er en del av Rangárvallaprosti. Kirken ble viet i 1955. Katolske kirker på Ásólfsskáli ble helget til Olav den hellige.

Kirken i Holt ble nedlagt i 1888 og gjenbygd på Ásólfsskáli.

## Eksterne lenker
* Nat.is – ''Ásólfsskálakirkja'' 
* Kirkjan.net - Bilder av kirken
Arteriol

**Arteriolene** (lat. liten arterie) er de minste arteriene i kroppen. De forbinder det store arteriesystemet med kapillarene.

## Fysiologi
### Regulering av blodflyten
Arteriolene har stor evne til å endre blodflyten ved to mekanismer: vasokonstriksjon og vasodilatasjon.

*Vasodilatasjonen oppstår som påvirkning av gassen nitrogenoksid (NO), som fører til en avslapning av den glatte muskulaturen i arteriolveggen. (Dette er virkningsmekanismen for medikamentet nitroglyserin, som fører til en frigjøring av NO i blodet.) Redusert pH, redusert oksygenmetning og varme er andre utløsende årsaker til vasodilatasjon i arteriolene.
*Vasokonstriksjonen reguleres av at den glatte muskulaturen i arteriolveggen trekker seg sammen. Dette skjer f.eks. som en respons på kulde, hvor arteriolene i huden trekker seg sammen.

## Se også
*Kapillar
*Venol
*Sirkulasjonssystemet
Kristoffer Nyhuus

**Kristoffer Ringerud Nyhuus** (født 13. juli 1982 på Ammerud, Oslo) er en norsk friidrettsutøver. Hovedgrenen hans er 400 meter, men han er også aktiv på 200 meter. Nyhuus representerer IK Tjalve.

I Hovedmesterskapet 2009 på Stampesletta i Lillehammer vant Nyhuus sin første tittel på 400 meter med tiden 47,99. Han beste tid er 47,37 fra Bislett Stadion 6. juni 2008, en tid som plasserer Nyhuus som Norges 17. beste løper.
Han løper også 200 meter, og hans personbeste på 21,84 er blant de 70 beste i Norge gjennom alle tider.

## NM-medaljer
Nyhuus har per 2009 tre NM-medaljer, alle på 400 meter.

## Referanser
Chen Baozhen

**Chen Baozhen** (kinesisk: 陳寶箴; pinyin: *Chén Bǎozhēn*; født 1831 i Xiushui i provinsen Jiangxi i Kina, død 1900 i Nanjing) var en kinesisk statsmann og reformator under Qing-dynastiet. 

Chen tok den keiserlige embedsmannseksamen på nest høyeste nivå i 1851. Under selvstyrkelsesbevegelsen ble Chen nært knyttet til Zeng Guofans bestrebelser for å gjenoppruste Kina. I 1895 ble han utnevnt til guvernør for provinsen Hunan, og der gjennomførte han et reformprogram i samarbeid med Tan Sitong og Liang Qichao. Chens sympati med hundredagersreformen førte i ettertid til at han ble avsatt fra sitt embede i 1898. Han døde to år etter.

## Referanser
Weathermen

**Weathermen**, også  referert til som *the weathermen*, og seinere som *the *'Weather Underground Organization*' * (forkortelse: WUO), var en radikal venstreorientert organisasjon fra USA. Den ble grunnlagt i 1969.
## Eksterne lenker
* Weatherman (Weather Underground Organization, WUO), 1969-77 Lenker på engelsk og dansk (På Modkraft.dk/Tidsskriftcentret)
Rao Shushi

**Rao Shushi** (kinesisk: 饶漱石, pinyin: *Ráo Shùshí*; født 1903 i Linchuan i provinsen Jiangxi i Kina, død  2. mars 1975) var en kinesisk revolusjonær og politiker, som ble sjaltet ut under maktkampene og utrenskningene i 1950-årene. 

Rao var fra desember 1945 under den kinesiske borgerkrig førstesekretær for det kinesiske kommunistpartis Østkinabyrå. Fra 1947 var han dessuten kommissar for militærdistriktet Østkina. 

Etter grunnleggelsen av Folkerepublikken Kina ledet han Østkina-fortvaltningen, som hadde som oppgave å bygge opp kommunistpartiets herredømme over Østkina. Tidlig i 1950-årene ble han leder for kommunistpartiets organisasjonsavdeling, og der allierte han seg med Gao Gang og forsøkte å komme til mer makt på bekostning av regjeringskretsen rundt Liu Shaoqi. Den etterlengtede støtte fra Mao Zedong uteble; i mars 1955 ble Rao og Gao fratatt sine maktposisjoner og ekskludert fra kommunistpartiet. 

Ikke alle detaljer rundt maktkampen er blitt avklart, og det blir fra partiledelsen (2009) fortsatt understreket at ekskluderingene var berettigede.

## Referanser
Mark Foster

**Mark Andrew Foster** (født 1970) er en britisk svømmer, med butterfly og fri som sine spesialiteter. I sin karriere har han vunnet seks VM-gull, fire sølv og tre bronse. Han har også elleve EM-gull, seks sølv og ti bronsemedaljer, hvorav tre av bronsemedaljene er fra langbanemesterskap.

## Referanser


## Eksterne lenker
*
Walkin’ My Baby Back Home

**«Walkin' My Baby Back Home»** er en populær amerikansk sang, skrevet av Fred E. Ahlert (melodi) og Roy Turk (tekst) i 1930. Den kom første gang på den amerikanske listen i 1931 med versjoner av Nick Lucas (# 8), Ted Weems (også # 8), The Charleston Chasers (# 15) samt Lee Morse (# 19).

En innspilling gjort av Jo Stafford 9. november 1945 ble utgitt på 78-platen Capitol 20049 samt på hennes LP-plate *Songs by Jo Stafford* (Capitol B-D23).

Harry Richman spilte inn sangen 4. november 1947. Denne versjonen ble utgitt på 78-platen Decca 24931.

En slagerversjon ble spilt inn av Nat King Cole 4. september 1951 og utgitt på 78-platen Capitol 2130. Den kom på en åttendeplass i 1952.

Sangen lå også på listen samme år som nummer fire i en versjon spilt inn i februar 1952 av Johnnie Ray og utgitt på 78-platen Columbia 3971.

«Walkin' My Baby Back Home» var også tittelmelodien til en film fra 1953 med Donald O'Connor, Janet Leigh, Buddy Hackett og Scatman Crothers i hovedrollene. I filmen ble sangen fremført av Donald O'Connor.

I 2008 spilte Natalie Cole inn sangen som en virtuell duett med sin far og det var den første singlen fra CD-platen *Still Unforgettable*. Den ble utgitt 9. september 2008.

## Andre versjoner
Blant de tallrike artistene som har spilt inn «Walkin' My Baby Back Home» kan en nevne Louis Armstrong, Maurice Chevalier, Bing Crosby, Ella Fitzgerald, Paul Anka samt Dean Martin.

## «Sakta vi gå genom stan»
I 1961 spilte Monica Zetterlund med Georg Riedels orkester inn «Sakta vi går genom stan» til en EP med samme navn (Philips 433 404 PE). Beppe Wolgers skrev den svenske teksten med lokalisering til Stockholm.

## Norske versjoner
Beppe Wolgers og Hartmann er kreditert for den norske teksten. Viggo Sandvik har også skrevet en norsk tekst. og Inge Ulrik Gundersen har skrevet en norsk tekst på Fredrikstad-dialekt. Edvard Hoem har skrevet en tekst på nynorsk.

### Innspillinger

## Referanser
Arnfinn Nordbø

**Arnfinn Nordbø** (født 1983) er en norsk forfatter oppvokst i Randaberg som i 2009 ga ut boka *Betre død enn homofil?* på Det Norske Samlaget. 

Han har vært en viktig bidragsyter i debatten om homofili og kristendom. For boken fikk han Siddisprisen 2009. I forbindelse med tildelingen uttalte juryen at han fortjente heder «fordi han reiste opp en debatt mange trodde var gått ut på dato i 2009.» I 2009 sto han øverst på nettstedet Gaysirs kåring over de ti homofile menn som hadde størst vilje og mot til å påvirke homofiles levekår i Norge. 

Nordbø har også vært aktiv sangevangelist. Sammen med sin bror har han gitt ut tre musikkalbum med religiøse sanger.

## Bibliografi
* *Betre død enn homofil?* &ndash; tematikk/selvbiografi (2009) ISBN 9788252174489

## Referanser


## Eksterne lenker
* Betre død enn homofil? &ndash; Å vere kristen og homo, Samlaget 2009
* «Bedre død enn homofil» &ndash; Intervju med Arnfinn Nordbø i Stavanger Aftenblad (21. mai 2008)
Ali Mahir Pasha

**Ali Mahir Pasha** (arabisk: علي ماهر باشا; født 1882, død 25. august 1960) var en egyptisk politiker. Han var Egypts statsminister fra 30. januar til 9. mai 1936, for andre gang fra 18. august 1939 til 28. juni 1940, for tredje gang fra 27. januar til 2. mars 1952, og for fjerde og siste gang fra 23. juli til 7. september 1952. Hans siste regjering endte da han ble tvunget til å trekke seg på grunn av hans opposisjon mot Den egyptiske landreformen.

## Referanser


## Eksterne lenker
*
Islands fylker

Island er tradisjonelt delt inn i 23 fylker, *sýslur*, og 24 uavhengige byer, *kaupstaðir*. 

Fylkene er:

* Árnessýsla
* Austur-Barðastrandarsýsla
* Austur-Húnavatnssýsla
* Austur-Skaftafellssýsla
* Borgarfjarðarsýsla
* Dalasýsla
* Eyjafjarðarsýsla
* Gullbringusýsla
* Kjósarsýsla
* Mýrasýsla
* Norður-Ísafjarðarsýsla
* Norður-Múlasýsla
* Norður-Þingeyjarsýsla
* Rangárvallasýsla
* Skagafjarðarsýsla
* Snæfellsnes- og Hnappadalssýsla
* Strandasýsla
* Suður-Múlasýsla
* Suður-Þingeyjarsýsla
* Vestur-Barðastrandarsýsla
* Vestur-Húnavatnssýsla
* Vestur-Ísafjarðarsýsla
* Vestur-Skaftafellssýsla

De 24 uavhengige byene er:

*Akranes
*Akureyri
*Bolungarvík
*Dalvík
*Eskifjörður
*Garðabær
*Grindavík
*Hafnarfjörður
*Húsavík
*Ísafjörður
*Keflavík
*Kópavogur
*Neskaupstaður
*Njarðvík
*Ólafsfjörður
*Ólafsvík
*Reykjavík
*Sauðárkrókur
*Selfoss
*Seltjarnarnes
*Seyðisfjörður
*Siglufjörður
*Vestmannaeyjar
Bill Pinkney

**Bill Pinkney** (født 15. august 1925 i Dalzell i Sumter County i Sør-Carolina, død 4. juli 2007 i Daytona Beach i Florida) var en amerikansk sanger som blant annet var med i rhythm-and-blues gruppa The Drifters i dens første år.

Pinkney sang i ungdommen gospel i et lokalt kirkekor. Etter endt militærtjeneste under andre verdenskrig, der han utmerka seg under landgangen i Normandie (Operasjon Overlord) og under beleiringa av Bastogne, fortsatte han i ulike gospelgrupper.  Han flytta til Harlem i New York i 1949, spilte baseball og sang i gruppa Jerusalem Stars. Sommeren 1953 blei han kontakta av Clyde McPhatter, som hadde fått forespørsel fra Atlantic Records om å starte ei ny vokalgruppe. McPhatter kom etter hvert opp med navnet The Drifters.

På gruppas første plate, «Money Honey», sang Pinkney tenor, til tross for at han egentlig var djup baryton, men da Will Ferbie samme høst måtte forlate gruppa etter en ulykke, overtok Pinkney bass-stemmen. McPhatter var den første tida gruppas hovedmann, men Pinkney synger melodistemmen blant annet på deres svært velkjent innspilling av «White Christmas». 

The Drifters, som var organisert som et firma eid av manager George Treadwell, hadde en god del utskiftinger i mannskapet. McPhatter forsvant ut og starta en solokarriere, noe som gav bedre plass for blant annet Pinkney. Denne var imidlertid også noe fra og til, og i 1956 blei han oppsagt da han (på vegne av heile gruppa) presenterte et krav om høyere lønn. Han fikk seinere jobben tilbake, men i 1958 gav Treadwell alle medlemmene av The Drifters sparken, hvorpå han bygde opp gruppa med ny besetning (med blant andre Ben E. King). 

Pinkney var dermed ute, og han valgte å danne *The Original Drifters*, blant annet med flere av de tidligere medlemmene. Denne avleggeren var i mange år svært populær i USAs sørøstlige stater, og de regnes som sentrale innen sjangeren «beach music». Han turnerte med gruppa heilt til det siste, og han døde av hjerteinfarkt samme dag som de skulle spille på ei feiring av USAs nasjonaldag. 

Pinkney mottok ei rekke æresbevisninger. Sammen med (varianter av) The Drifters er han innvotert i Vocal Group Hall of Fame, Rock and Roll Hall of Fame og Beach Music Hall of Fame. I Sør-Carolina er han tildelt «delstatens nøkkel», pluss at han er innvalgt i South Carolina Black Hall of Fame. I 2002 fikk han er æresdoktorat i «Fine Music» ved Coastal Carolina University. 

## Referanser




## Eksterne lenker
* 
*
Arash

:*For mannsnavnet, se [[Arash (navn)]].*

**Alex Arash Labaf** (, født 23. april 1977 i Teheran i Iran) er en svensk-iransk musiker og musikkprodusent. Som artist benytter han kun fornavnet **Arash**. Han skriver de fleste av låtene sine på persisk. Hittil er alle skrevet på persisk, utenom «Sex Love Rock N Roll» og «OMG». Han sier at han skriver sine tekster på persisk fordi han føler seg sterkt knyttet til Iran og persisk kultur.

Arash fikk sitt gjennombrudd i 2004 da han utga sin singel «Boro Boro» som havnet som nummer en på Sverigetopplistan. Også den tredje singelen, «Temptation», ble en stor hit i Skandinavia, mest i Sverige der den ble som best nummer to på Sverigetopplistan 2005. Arash har også spilt inn en russisk versjon av "Temptation" sammen med en av Russlands største popgrupper, Blestjasjtjie (Блестящие). Låten heter på russisk "Восточные сказки" (Vostotjnie skazki = Østlige eventyr) og ble også en stor hit i Russland.

Sommeren 2009 var Arash "sommerprater" i programmet "Sommar i P1". I programmet fortalte han at: "Musikk er mitt liv, og mitt liv er musikk. Så det blir mye bra musikk i mitt program, orientalske låter fra forskjellige deler av verden. Men jag skal også fortelle om mitt liv som inneholder det beste fra to verdener."

Han har sunget sanger som «Iran Iran» (fotballsang) og «Donya» (verden). Han deltok også i Eurovision Song Contest 2009 for Aserbajdsjan med sangeren AySel, og de kom på tredjeplass med sangen «Always» etter Norge og Island.  Låten ble en stor hit i Sverige, nr 3 på Sverigetopplistan.

Arashs familie bor i Sverige. Han har to søsken, Arsalan Labaf som arbeider som jurist og Ashkan Labaf, som arbeider som lege. I Sverige er Malmö hans hjemby.

## Diskografi
### Album
* 2005 – *[[Arash (musikkalbum)|Arash]]* 
* 2006 – *[[Crossfade (The Remix Album)]]*
* 2008 – *[[Donya]]*
* 2014 – *[[Superman (musikkalbum)|Superman]]*

### Singler
*2004 - «Boro Boro»
*2005 - «Temptation» (med Rebecca Zadig)
*2006 - «Arash»
*2008 - «Donya» (med Shaggy)
*2008 - «Suddenly» (med Rebecca Zadig)
*2008 - «Pure Love» (med Helena)
*2009 - «Always» (med Aysel Teymurzadeh)
*2009 - «Kandi» (med Lumidee)
*2013 - «She Makes Me Go» (med Sean Paul)
*2014 - «One Day» (med Helena)
*2014 - «Doga Doga» (med Medina)
*2014 - «Sex Love Rock N Roll» (med T-Pain)
*2016 - «OMG» (med Snoop Dogg)
*2017 - «Se Fue» (med Mohombi)
*2017 - «Dooset Daram» (med Helena)
*2018 - «Goalie Goalie» (med Pitbull, Blanco & Nyusha)
*2019 - «One Night In Dubai» (med Helena)
*2021 - «Asemoon»

## Referanser


## Eksterne lenker
* 
* 
* 
*
Ian Crocker

**Ian Lowell Crocker** (født 1982) er en amerikansk svømmer som under OL i Beijing var med å vant gull på 4x100&nbsp;m medley for USA. Han deltok også under OL i Sydney og OL i Athen, og vant gull på 4x100&nbsp;m medley i begge mesterskapene.

## Referanser


## Eksterne lenker
*
Feeling

***Feeling*** er det femte studioalbumet fra den norske popsangeren Inger Lise Rypdal.

Det ble utgitt høsten 1975 på plateselskapet Talent og lå fem uker på VG-lista i 1976 med 16.-plass som beste plassering.

De mest kjente sangene fra albumet er «Feeling», «Baby Blue» og «S.O.S.», som alle gjorde seg bemerket på Norsktoppen.

## Sporliste
# «Jeg tør å fly»  (3:52)
# «Feeling» («Feelings»)   (3:41)
# «Baby Blue»  (3:24)
# «15 år» («At Seventeen»)  (5:01)
# «S.O.S.»  (3:21)
# «Tango»  (2:21)
# «Livets gang»  (4:26)
# «Du skjønne ungdom» («Ni sköna minnen»)  (3:08)
# «Hush Baby»  (5:29)
# «Driver dugg, faller regn» («Blanket On the Ground»)   (3:41)
# «Det hjertet er fylt av»  (2:18)
# «En mann i natten»  (5:18)
# «Nå vil jeg gå alene»  (4:31)

## Eksterne lenker
*
Larsen Jensen

**Larsen Alan Jensen** (født 1985) er en amerikansk svømmer. Under OL i Beijing tok Jensen sølv på 400&nbsp;m fri, mens han under OL i Athen tok sølv på 1&nbsp;500&nbsp;m fri. Han har i tillegg tre sølvmedaljer fra VM, langbane, og en bronse fra VM, kortbane.

## Referanser


## Eksterne lenker
*
1-up

**1-up** eller **1UP** (uttalt «one up») er ett uttrykk hentet fra videospill. 1-up refererer oftest til gjenstander som gir spilleren en ekstra sjanse til å fullføre et spill.

## Historie
1-up ble brukt så tidlig som 1970-tallet i flipperspillene. Når en spiller mister en ball i renna, får hen en ny sjanse ved at enda en ball blir skutt ut. Hvis en spiller oppfyller bestemte vilkår, blir hen tildelt en ekstra ball.

1-ups mulighet til å gi spilleren et ekstra liv ble først brukt i *[[Super Mario Bros.]]*, der spilleren kunne samle hundre mynt eller finne en grønn sopp for å få dette. Det er også om et ekstra liv termen oftest brukes i dag.
## Referanser
Marskalk av Sovjetunionen

**Marskalk av Sovjetunionen** (russisk: Маршал Советского Союза, *Marsjal Sovetskogo Sojuza*) var i praksis den høyeste militære graden i Sovjetunionen. Den faktisk høyeste graden, generalissimo av Sovjetunionen ble opprettet for Josef Stalin og kun innehatt av han. Graden marskalk av Sovjetunionen ble opprettet i 1935 og avskaffet med Sovjetunionens oppløsning i 1991. Tilsvarende grad i det sovjetiske sjøforsvaret var flåteadmiral av Sovjetunionen.

## Eksterne lenker
* Biografier over alle marskalker av Sovjetunionen (engelsk og russisk)
Gun Kessle

**Gun Kessle**, egentlig **Gunborg Myrdal**, (født *Isaksson*; 1926–2007) var en svensk kunstner, fotograf og forfatter. 

Kessle ble kjent for sine fotografier og illustrasjoner fra den tredje verden, blant annet fra Afghanistan, Kina, India, Albania og Mexico. Hun gjorde seg også bemerket for sine bilder av arkitektur og skulpturer. Hun benyttet som kunstner en naiv stil og som fotograf en realistisk stil. 

Kessle gav ut mange reportasjebøker sammen med ektemannen forfatteren Jan Myrdal.

Kessle var medlem i den svenske PEN-klubben samt i foreningen Folket i Bild/Kulturfront. Hun var også i en periode redaktør for tidsskriftene *[[Folket i Bild/Kulturfront]]* og *[[Förr och Nu]]*. Hun var gift med Jan Myrdal fra 1963 og frem til sin død.

## Referanser


## Eksterne lenker
* ["Till minne av Gun Kessle" - Minnesord i Folket i Bild/Kulturfront](http://www.fib.se/visa_kors_info.asp?Sidrubrik=Startsida%20(ettan)&e=e001&DocumentId=68&Avdelning=017&Meny=001)
* ["Gun Kessle talade själv på sin begravning" - Folket i Bild/Kulturfront](http://www.fib.se/visa_kors_info.asp?Sidrubrik=Startsida%20(ettan)&e=e001&DocumentId=74&Avdelning=017&Meny=001)
Vomma

**Vomma** (tidligere Vambarholm) er en holme som ligger noen hundre meter fra bergene med runer på Esøya i Vevelstad kommune i Nordland. I Fagrskinna fortelles det at kong Magnus Berrføtt og mennene hans kom over Steigar-Tore og følgesvennene hans på Esøya. Steigar-Tore og mennene hans ble avrettet med henging på Vomma.

## Referanser
Tider kommer – Tider går

***Tider kommer – Tider går*** er det sjette studioalbumet fra den norske popsangeren Inger Lise Rypdal. Det ble utgitt våren 1977 på plateselskapet Talent. 

Hele seks låter var inne på Norsktoppen: «Som en gammel hollywoodfilm», «Ego», «Gråt ikke mer, Argentina», «Tider kommer, tider går», «Jeg har drømt i natt» og  «Grå gater». 

## Sporliste
# «Gråt ikke mer, Argentina» («Don't Cry For Me, Argentina»)  (4:59)
# «Jeg har drømt i natt» («Lost In France»)  (3:46)
# «Baby» (4:43)
# «Ego»  (4:12)
# «Liv i evighet» («Love Was In Your Eyes»)  (3:24)
# «Tider kommer, tider går» («My Love, My Life»)   (3:40)
# «Black Tulip»  (3:00)
# «Min dagdrøm»  (3:48)
# «Changes»  (4:03)
# «Grå gater» («Prove I'm Really Here»)  (3:55)
# «Som i en gammel hollywoodfilm»  (2:55)

## Eksterne lenker
*
Nina Owing

**Nina Owing** (født 1958) er en norsk journalist og programleder som har vært ansatt i NRK siden 1988. Hun har vært nyhetsanker i *[[Dagsrevyen]]* siden 1996.

Owing er født i Oslo og oppvokst i Oslo og Bærum. Hun studerte sosiologi og teatervitenskap ved Universitetet i Oslo. Deretter tok hun journalistutdanning ved Norsk journalisthøgskole. 

Hun startet yrkeskarrieren som journalist i *Nytt fra Norge* (1981), deretter i ''Hamar Arbeiderblad'' (1983) og i ''A-pressens'' Osloredaksjon (1984–1988). I 1988 ble hun ansatt i NRK; først som reporter, programleder og vaktsjef i *[[Dagsnytt]]* og fra 1993 i *[[Dagsrevyen]]* (nyhetsanker fra 1996). Hun har også vært programleder for flere av NRKs valgsendinger og Dagsrevyens årlige nyhetsoppsummering – *Årsrevyen*. Fra 2007 til 2009 var hun programleder i debattprogrammet *[[Standpunkt]]*. 

I 2018 ble hun tildelt TV-prisen. 

Owing regnes delansvarlig for innføringen av ordet «rikssynser».

## Referanser


## Eksterne lenker
*
Orjakhovo

**Orjakhovo** (bulgarsk Оряхово) er en havneby og kommune i Vratsa oblast i det nordvestre Bulgaria. Byen ligger i et bakkete landskap ved Donaus høyre bredd, rett øst for utløpet til elven Ogosta. Den har fergesamband med den rumenske byen Bechet på motsatt side av Donau. 
 
## Historie
### Antikken og middelalderen
Byens navn har endret seg gjennom tidene. Tidligere er Vrhov, Orezov, Oreov og Rahovo inntil det någjeldende navnet ble etablert i 1886. Utgravninger har vist at det har vært bosetting på stedet fra tidlig neolittisk til sen middelalder. Kamaka festning (bulgarsk: Камъка, norsk: stein) finnes 1 kilometer øst for byen. Festningen skriver seg tilbake til det niende århundret og var virksom til det fjortende århundret. Festningsruinene omfatter et firkantet tårn i to etasjer, bygget i perioden til det andre bulgarske riket. 

To korstogshærer dro forbi stedet; den ene hæren ble ledet av kong Sigismund etter hans nederlag i slaget ved Nikopolis i 1396. Senere passerte også Vladislav III Jagelo stedet, etter at han tapte slaget ved Varna i 1444. Begge slag sto mot Det osmanske riket.

### Den bulgarske renessansen
Under den bulgarske renessansen som gikk fra den andre halvdelen av 1700-tallet til Bulgarias frigjøring i 1878, ble Orjakhovo etablert som et økonomisk og industrielt sentrum. Byen var sentral med hensyn til å forsyne Det osmanske riket med varer på Donau. Byen er nevnt som en viktig donauhavn i en bok trykket i Brussel i 1762. Sankt Georgskirken ble åpnet i 1837, en sekulær skole ble bygget i 1857 og en tsjitalisjte, et samfunnshus med bl.a. bibliotek, fulgte i 1871. Under den tyrkisk-russiske krigen fra 1877 til 1878 ble byen frigjort 21. november 1877 av rumenske styrker etter tre dagers kamp. Et monument utført av den italienske skulptøren Arnaldo Zocchi ble reist til minne om kampene.

### Det frie Bulgaria
Etter frigjøringen fra tyrkerne opplevde Orjakhovo en blomstringstid. Byen var provinshovedstad i tre måneder og senter for en okrug fra 1877 til 1882 og fra 1884 til 1889. Arkitekturen fra denne perioden er preget av vestlige trender og en rekke av disse bygningene er bevart idag.

En jernbane mellom Orjakhovo og Tsjerven Bryag ble bygget i 1926, Maria Himmelfartskirke ble åpnet i 1930 og et nytt samfunnshus bygget i 1936.

På 1960-tallet ble det etablert noe metallindustri på stedet. Kozloduy kjernekraftverk som ligger en kort kjøretur vestover, er  også en stor arbeidsgiver.

## Oppkalling
Oryahovo Heights på Livingston Island i Antarktis er oppkalt etter byen.

## Referanser


## Eksterne lenker
*
Paal Gulliksen

**Paal-Brynjar Gulliksen** (født 1967) norsk tidligere landslagstrener og internasjonal dommer innen freestyle.

Han har vært landslagssjef for freestyle ski i Norges Skiforbund (NSF), og har vært ansatt som trener på jibbelinjen ved Norges Toppidrettsgymnas (NTG) på Lillehammer. 

Han var dommeransvarlig innen freestyle i Norge fra 2006 til 2014, og har selv en B-lisens som dommer i Det internasjonale skiforbundet.

## Referanser
Liland (Evenes)

**Liland** (nordsamisk: *Lidaláddi*) er et tettsted i Evenes kommune i Nordland. Tettstedet har  innbyggere per 1. januar . Liland ligger sentralt til med 10 minutters kjøring til Harstad/Narvik lufthavn, og med byene Harstad og Narvik, henholdsvis 50 og 45 minutter unna i reisetid.

Liland havn har som eneste i Ofoten naturlig skjærgård som skjermer havneområdet, og er også isfri. Beliggenhet og klima gir en frodig vegetasjon som man ikke venter å finne så langt nord.

## Historie
Liland er fra gammelt av handelssenter i Ofoten, og var fram til kommunedelingen i 1884 også kommunesenter for Ofoten, som til da var én kommune. Stedet hadde tidlig private og offentlige servicefunksjoner som dampskipekspedisjon, lensmann, post og omfattende handel. Det var etablert flere jektebruk med tilhørende kaier og brygger.

## Kultur
Evenes kystlag er en drivende kraft for aktiviteter på Liland. Spesielt kjent er bryggetreffet som årlig avholdes i starten av august, og «Åpent nasjonalt mesterskap i tørskatorskhaudryling».

Liland idrettsforening har 215 medlemmer, og er delt i tre undergrupper som står bak aktivitetene i idrettslaget – fotball, barneidrett og ski/trim.

## Referanser


## Eksterne lenker
* Evenes kystlag
* Liland idrettsforening
Liste over skulpturer i Arendal kommune

**Liste over skulpturer i Arendal** i sorterbar tabell, over offentlig tilgjengelige skulpturer.

Skulpturene i Arendal er ofte preget av det maritime, naturlig på grunn av Arendals beliggenhet ved Skagerrak, og sin maritime historie. Et stort antall av de oppførte skulpturene er bekostet av lokale selskap, ofte i forbindelse ved åpning av bygg eller ved jubileumsår. Arne Vinje Gunnerud er den kunstneren med høyest antall offentlig tilgjengelige skulpturer i Arendal.

 Høyde uten sokkel. Der to tall er oppført, er det siste lengden på kunstverket.

Fil:Arendal torv fontene 1.jpg|Jernfontene fra 1873 
Fil:Politihuset i Arendal.jpg|Veggdekorasjonen «Postrytter» av Arne N. Vigeland fra 1961 
Fil:Arendal Flosta Sjømannskona.JPG|Skulpturen «Sjømannskona» av Tore Bjørn Skjølsvik fra 2000 


## Kilder
*, *Skulptur i Arendal*, Tvedestrand Boktrykkeri, 2004, ISBN 8230303339
Tyrel Lacey

**Tyrel Lacey** (født 8. februar 1986) er en amerikansk fotballmålvakt som er klubbløs etter at Lyn gikk konkurs. 

Han begynte sin ungdomskarriere for Jenks High School før han gikk videre til Tulsa Golden Hurricane. I 2009 gikk han til Lyn. Lacey imponerte i treningskampen mot Liverpool 5. august 2009 og sto seks kamper for Lyn i Tippeligaen samme året. 

## Referanser


## Eksterne lenker
* 
* Profil på Lyn.no
* Profil på lynfotball.net
Hugo von Mohl

**Hugo von Mohl** (født 8. april 1805 i Stuttgart, død 1. april 1872 i Tübingen) var en tysk botaniker, lege og universitetsprofessor. Hans offisielle botaniske autorsnavn er «MOHL».

Han var broren til Robert von Mohl, Julius Mohl og Moritz Mohl. Mohl studerte medisin i Tübingen fra året 1823 og promoverte i 1828 ved universitetet i München. Han var assistent av Carl von Martius. Han ble professor i fysiologi ved  universitetet i Bern. Han var professor i botanikk ved universitetet i Tübingen til sin død.

## Referanser
Rekonvalesenthjem

**Rekonvalesenthjem** er et eldre navn på steder som tok mot pasienter etter slitsomme sykeleier, der behovet for kvalifisert behandling, tilsyn og pleie ansåes avsluttet, selv om pasienten fortsatt var svekket. De tilbød kost og losji, samt lett tilsyn og noen steder pleie, gjerne i landlige omgivelser. Noen av institusjonene ble benevnt kursted.  Oppholdet var gjerne finansiert av trygdekontorene som en del av sykdomsbehandlingen, men gjesten kunne også selv betale oppholdet.

Omkring 1990 ble kravene til slike steder endret med sikte på rehabilitering. Flere av de gamle rekonvalesenthjemmene ble omorganisert til opptreningssentre. Treningsmulighetene skulle være med bl.a. svømmebasseng og gymnastikksal. Det ble innført krav om antall fysioterapeutstillinger i forhold til antall rehabiliteringspasienter. Det kom også krav om tilsynslege. Der skulle gis behandling av kvalifisert personale slik at oppholdet ble effektivt og kortest mulig. 

En del steder har etterhvert lagt ned, mens andre er lagt om til mer og mindre spesialiserte rehabiliteringsinstitusjoner.
Laryngoskop

Et **laryngoskop** (av ordene *larynx* og *scope*) er et medisinsk instrument som benyttes for å få oversikt over stemmebåndene og glottis (hulrommet mellom stemmebåndene) ved å presse bakre del av tunga til siden og nedover/fremover i forhold til pasienten. Det første laryngoskopet ble oppfunnet i 1854 av Manuel Patricio Rodríguez García. 

Det finnes mange typer laryngoskoper. Det som vanligvis benyttes av anestesipersonel for intubasjon består av et håndtak med batteri, samt et blad med lyskilde. De fleste laryngoskopblader i dag har en noe kurvet form, bortsett fra de som benyttes til spedbarn som har rett blad. 

Øre-nese-hals leger benytter ofte indirekte laryngoskopi eller direkte fleksibel laryngoskopi via nesen.

Ved bruk av laryngoskop er det viktig at riktig teknikk benyttes siden trykk på tennene kan skade, eventuelt knekke dem.
Herstad

**Herstad** kan sikte til:

*Herstad (Nøtterøy) – sted i Færder kommune i Vestfold
*Herstad (Hof i Vestfold) – sted i Holmestrand kommune i Vestfold
*Herstad (etternavn) – norsk etternavn
Folket i Bild/Kulturfront

***Folket i Bild/Kulturfront*** er et partipolitisk uavhengig svensk tidsskrift som gis ut av en forening med samme navn. Tidsskriftet har kommet ut jevnlig siden 1972, først som ukeavis, siden som månedsmagasin.

Tidsskriftet har som formål å fremme ytringsfriheten og trykkefriheten, fremme folkets kultur og støtte «de antiimperialistiske kreftene». Det befinner seg innenfor en klar venstreradikal politisk tradisjon, men har også enkelte mer konservative skribenter.

Tidsskriftets største scoop var da journalistene Jan Guillou og Peter Bratt i 1973 publiserte en artikkel som avslørte eksistensen av en hemmelig svensk etterretningsorganisasjon, Informationsbyrån, som hadde til oppgave å overvåke svenske venstreradikale, og som også bedrev spionasje rettet mot andre stater. Jan Guillou og Peter Bratt ble begge dømt til ett års fengsel for avsløringene.

Blant kjente skribenter for *Folket i Bild/Kulturfront* er Jan Myrdal, Jan Guillou, Peter Bratt, Erik Wijk, Gösta Hultén, Fredrik Virtanen, Peter Birro, Gun Kessle, Robert Aschberg, Margareta Zetterström, Crister Enander, Vilhelm Moberg og Ivar Lo-Johansson. 

Astrid Lindgren var medlem av foreningen. 

## Referanser


## Eksterne lenker
* Folket i Bilds hjemmeside
Cepheus Park Randers

**Cepheus Park Randers** (tidligere blant annet **Randers Stadion**) er et fotballstadion i Randers, Danmark. Navnet er av sponsoren Cepheus Ejendomme.

Anlegget het tidligere *Randers Stadion*, men har siden hatt flere forskjellige navn ettersom hvem som har kjøpt rettigheter til navnet. Stadionet ligger litt vest for bysentrum og har kort vei til E45 vestover. Stadionet kan i den normale konfigurasjonen romme opp til  tilskuere. Det er  sitteplasser og  ståplasser. Ved kamper som krever kun sitteplasser vil kapasiteten være . Hvis noen av sitteplassene gjøres om til ståplasser vil kapasiteten heves til .

## Historie
Stadionet ble åpnet 23. august 1923. Endelig kunne klubben spille på et stadion med tribuner, garderober og friidrettsbane. Sittetribunen var etter gresk design og svært imponerende etter den tidens målestokk. Siden 1915 spilte de på et område som ble brukt til dyrskue, trening og friidrett. Ofte måtte spillere og ledere fjerne kuruker og kritte opp banen før kamper.
I 1958 ble vest-tribunen utvidet til ca.  tilskuere og den totale kapasitet var da på .

Randers FC ble stiftet i 2003 da seks lokale klubber slo seg sammen. I 2004 ble det besluttet at daværende stadion skulle renoveres, etter at ambisjonen om å være fast deltager i SAS-ligaen ble satt hos Randers FC. 
Randers kommune besluttet i 2004 at det daværende stadionet skulle renoveres etter at Randers FC ble stiftet og det var et mål om å etablere seg i den øverste divisjonen Superligaen. Tre seksjoner stod klart i 2006 og den fjerde ble revet i 2013 og oppgradert i samme stil som de andre tribunene.

## Tribunene
*Sponsornavn er oppdatert oktober 2025*
***Øst**:
***Sparekassen Kronjylland-tribunen*, med  sitteplasser og  ståplasser.
***Sør**
***Verdo-tribunen*, med  sitteplasser og  ståplasser.
***Vest**
***Mascot Workwear-tribunen*, med  sitteplasser.
***Nord**
***Rasmus Jakobsen-tribunen*, med ca.  ståplasser.

## Galleri

AutoC Park Randers 20120422.jpg|Fra utsiden i 2012.
Auto C Park Randers.jpg|Inne på stadion i 2014.
BioNutria Park Randers.jpg|Øst-tribunen i 2017.
Bionutria Park.jpg|Nord-tribunen i 2017.
Sydtribunen med udebaneafsnit.jpg|Sør-tribunen i 2014.
Viborg FF vs Randers FC, pre-match.jpg|Før avspark i 2024 og Vest-tribunen i bakgrunnen.
Viborg supporters 28-07-2024.jpg|Feltet for bortesupportere på Nord-tribunen i 2024.


## Referanser


## Eksterne lenker
* 
* Side om stadionet hos Randers FC (dk)
* Side om stadionet og Randers FC hos Visit Aarhus (dk)
Al Rayyan

**Al Rayyan** er en by i Qatar.  Den har  innbyggere og er landets tredje største by.  Byen skal være vertskap for kamper under VM i fotball 2022.  Sportsklubben Al-Rayyan SC hører til i byen.
Ravi og DJ Løv

**Ravi & DJ Løv** er en duo bestående av Ravi (Ivar Christian Johansen) og DJ Løv (Anders Løvlie) som ble dannet i 2004.

Duoen har gitt ut albumene *[[Lekr butik]]* i 2004 og *[[Den nye arbæidsdagn]]* i 2005. Singler fra albumene har vært «Dødsøt» (2004), «E-Ore» (2005), «Tsjeriåu (me de Månråus)» (2005) og «Bitelit (ed Treisi Men)» (2005). Duoen har blitt nominert til Spellemannprisen 2004 i klassen årets hit for «Dødsøt», Alarmprisen 2005 i klassen årets musikkvideo for samme låt, Spellemannprisen 2005 i klassene popgruppe for *Den nye arbæidsdagn*, årets hit for «Tsjeriåu (me de Månråus)» og årets musikkvideo for «E-Ore», Edvard-prisen i klassen populærmusikk for «Dødsøt» og Alarmprisen 2006 i klassen årets musikkvideo for «E-Ore».

## Referanser


## Eksterne lenker
*